|  |
| --- |
| **Formulár čestného vyhlásenia** |
| Ja, dolupodpísaný Prijímateľ (štatutárny orgán Prijímateľa) čestne vyhlasujem, že:  - všetky informácie obsiahnuté v ŽoPG a všetkých jej prílohách sú úplné, pravdivé a správne a nedopustil som sa predkladania a/alebo poskytovania nepravdivých a zavádzajúcich informácií pri procese predkladania ŽoPG a následne v procese prideľovania Grantu;  - nedopustil som sa predkladania a/alebo poskytovania nepravdivých a zavádzajúcich informácií pri procese vypracovania a predkladania projektovej dokumentácie (vrátane jej aktualizácií) a AWP;  - zabezpečím finančné prostriedky na spolufinancovanie projektu tak, aby nebola ohrozená jeho realizácia;  - nebudem si uplatňovať oprávnené výdavky z prideleného Grantu, ktoré sú financované z iných zdrojov;  - spĺňam podmienky pridelenia Grantu uvedené v príslušnom vyzvaní;  - som si vedomý skutočnosti, že na Grant nie je právny nárok;  - som si vedomý zodpovednosti za predloženie neúplných a nesprávnych údajov, pričom beriem na vedomie, že preukázanie opaku je spojené s rizikom možných následkov v rámci procesu prideľovania Grantu a/alebo počas trvania zmluvného vzťahu (ak počas trvania zmluvného vzťahu medzi Národnou agentúrou a Prijímateľom na základe Zmluvy o poskytnutí grantu dôjde k zisteniu, že niektorá z podmienok získania Grantu nie je splnená, Národná agentúra je oprávnená vyvodiť právne dôsledky vo vzťahu k Prijímateľovi v súlade s príslušnými ustanoveniami Zmluvy o poskytnutí grantu).  Zaväzujem sa bezodkladne písomne informovať Národnú agentúru o všetkých zmenách, ktoré sa týkajú uvedených údajov a skutočností. Súhlasím so spracúvaním a uchovávaním všetkých uvedených osobných údajov v súlade so zák. č. 122/2013 Z. z. o **ochrane osobných údajov** a o zmene a doplnení niektorých zákonov v znení neskorších predpisov pre účely implementácie Programu Bohunice.  S ohľadom na podmienky pridelenia Grantu zároveň čestne vyhlasujem, že:  - voči Prijímateľovi nie je vedené konkurzné konanie, reštrukturalizačné konanie, nie je v konkurze alebo reštrukturalizácii, nemá prerušenú podnikateľskú činnosť a nenachádza sa v žiadnom obdobnom konaní súvisiacom s ktoroukoľvek z uvedených situácií;  - voči Prijímateľovi nie je vedený výkon rozhodnutia (vrátane exekúcie podľa zák. č. 233/1995 Z. z. v platnom znení (Exekučný poriadok) a iných spôsobov výkonu rozhodnutia podľa osobitných právnych predpisov);  - voči Prijímateľovi sa nenárokuje vrátenie pomoci na základe rozhodnutia Európskej komisie, ktorým bola pomoc označená za neoprávnenú a nezlučiteľnú so spoločným trhom;  - Prijímateľ ani jeho štatutárny orgán, ani žiadny z členov štatutárneho orgánu, prokurista/-i a ani osoba splnomocnená zastupovať Prijímateľa neboli právoplatne odsúdení za trestný čin definovaný v čl. 11 ods. 11.1, písm. a) dohody o delegovaní;  - voči Prijímateľovi nebolo vydané právoplatné rozhodnutie na základe ktorého bolo konštatované, že sa dopustil nezrovnalosti;  - Prijímateľ ani jeho štatutárny orgán, ani žiadny z členov štatutárneho orgánu, prokurista/-i a ani osoba splnomocnená zastupovať Prijímateľa pri získavaní prostriedkov v rámci Programu Bohunice neboli právoplatne odsúdení za trestný čin týkajúci sa výkonu profesie;  - na strane Prijímateľa je vylúčený konflikt záujmov;  - Prijímateľ nie je dlžníkom na daniach vedených miestne príslušným daňovým úradom, nie je dlžníkom na poistnom v zdravotnom a sociálnom poistení a neporušil zákaz nelegálneho zamestnávania za obdobie troch rokov predchádzajúcich podaniu ŽoPG podľa osobitného predpisu (zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov);  - Prijímateľ nemá právoplatným rozsudkom uložený trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov Európskej únie alebo trest zákazu účasti vo verejnom obstarávaní podľa zákona o trestnej zodpovednosti právnických osôb;  - bude dodržaná minimálna miera spolufinancovania uvedená vo vyzvaní a v ŽoPG;  - bude dodržané pravidlo nevytvárania zisku;  - Prijímateľ má vlastnícky alebo iný právny vzťah oprávňujúci ho užívať tieto nehnuteľnosti, ktoré súvisia s realizáciou Projektu (identifikácia nehnuteľnosti podľa údajov z LV):..........................................................................................................................................................................................................................................................................................   |  |  |  |  | | --- | --- | --- | --- | | **Miesto podpisu:** | **Dátum podpisu:** | **Titul, meno a priezvisko štatutárneho orgánu Prijímateľa:** | **Podpis:** | |  |  |  |  | |